Komission asetus (EY) N:o 2014/2001, annettu 12 päivänä lokakuuta 2001, naudanlihan enimmäisostohinnan vahvistamisesta asetuksen (EY) N:o 690/2001 mukaista kahdettatoista osittaista tarjouskilpailua varten



Virallinen lehti nro L 272 , 13/10/2001 s. 0029 - 0030



Komission asetus (EY) N:o 2014/2001, annettu 12 päivänä lokakuuta 2001, naudanlihan enimmäisostohinnan vahvistamisesta asetuksen (EY) N:o 690/2001 mukaista kahdettatoista osittaista tarjouskilpailua varten EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(1), sellaisena kuin se on viimeksi muutettuna asetuksella (EY) N:o 1512/2001(2), ottaa huomioon erityisistä markkinoiden tukitoimenpiteistä naudanliha-alalla 3 päivänä huhtikuuta 2001 annetun komission asetuksen (EY) N:o 690/2001(3), sellaisena kuin se on muutettuna asetuksella (EY) N:o 1648/2001(4), ja erityisesti sen 3 artiklan 1 kohdan, sekä katsoo seuraavaa: (1) Noudattaen sitä, mitä asetuksen (EY) N:o 690/2001 2 artiklan 2 kohdassa säädetään, naudanlihan ostamisesta asetuksen (EY) N:o 690/2001 mukaisesti 10 päivänä huhtikuuta 2001 annetussa komission asetuksessa (EY) N:o 713/2001(5), sellaisena kuin se on viimeksi muutettuna asetuksella (EY) N:o 1764/2001(6), vahvistetaan luettelo jäsenvaltioista, joissa kahdestoista osittainen tarjouskilpailu avataan 8 päivänä lokakuuta 2001. (2) Asetuksen (EY) N:o 690/2001 3 artiklan 1 kohdan mukaisesti viiteluokkaa varten vahvistetaan tarvittaessa enimmäisostohinta saatujen tarjousten perusteella kyseisen asetuksen 3 artiklan 2 kohdan säännökset huomioon ottaen. (3) Koska naudanlihamarkkinoita on syytä tukea kohtuullisella tavalla, enimmäisostohinta olisi vahvistettava kyseessä olevissa jäsenvaltioissa. Koska jäsenvaltioiden markkinahintatasot poikkeavat toisistaan, olisi vahvistettavien enimmäisostohintojen oltava erisuuruiset. (4) Asetuksen (EY) N:o 690/2001 4 artiklan 2 kohdassa säädetään, että kussakin yksittäisessä tarjouskilpailussa hyväksytty määrä on toimitettava 17 päivän kuluessa enimmäisostohinnan julkaisemisesta. Asetuksen liitteessä III vahvistetaan kuitenkin kolmannentoista ja neljännentoista yksittäisen tarjouskilpailun väliseksi ajaksi kolme viikkoa. Naudanliha-alan tukemiseksi koko kyseisenä aikana olisi säädettävä, että 22 päivänä lokakuuta pidettävässä kolmannessatoista osittaisessa tarjouskilpailussa hyväksytyt määrät voidaan toimittaa 16 päivään marraskuuta 2001 asti. (5) Tukitoimenpiteiden kiireellisyyden vuoksi tämän asetuksen olisi tultava voimaan viipymättä. (6) Tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (EY) N:o 690/2001 nojalla 8 päivänä lokakuuta 2001 avattavassa kahdennessatoista osittaisessa tarjouskilpailussa sovelletaan seuraavaa enimmäisostohintaa: - Saksa: 154,00 EUR/100 kg, - Irlanti: 184,80 EUR/100 kg, - Espanja: 157,16 EUR/100 kg, - Ranska: 205,00 EUR/100 kg, - Luxemburg: 160,00 EUR/100 kg, - Belgia: 163,90 EUR/100 kg. 2 artikla Sen estämättä, mitä asetuksen (EY) N:o 690/2001 4 artiklan 2 kohdassa säädetään, 22 päivänä lokakuuta 2001 pidettävässä kolmannessatoista osittaisessa tarjouskilpailussa hyväksytyt määrät voidaan toimittaa 16 päivään marraskuuta 2001 asti. 3 artikla Tämä asetus tulee voimaan 13 päivänä lokakuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä lokakuuta 2001. Komission puolesta Franz Fischler Komission jäsen (1) EYVL L 160, 26.6.1999, s. 21. (2) EYVL L 201, 26.7.2001, s. 1. (3) EYVL L 95, 5.4.2001, s. 8. (4) EYVL L 219, 14.8.2001, s. 21. (5) EYVL L 100, 11.4.2001, s. 3. (6) EYVL L 239, 7.9.2001, s. 13.